**4. OPIS OPERACIJE IN NAČRTOVANE AKTIVNOSTI**

**4.1 Naziv operacije: Novo rojstvo**

**4.2 Opis operacije:**

*Navedite razloge za projekt; ozadje projekta; pripravljenost projekta za izvajanje; trajnost projekta; že morebitne izvedene aktivnosti; opis projekta; faze projekta: v primeru, da gre za dve ali več faz projekta, za katero boste vlagali tudi ločene zahteve, posamezne faze natančno vsebinsko in časovno razmejite. Opredelite tudi vlogo posameznih partnerjev v projektu. Jasno opredelite komu je namenjen projekt in kdo so njegovi končni uporabniki.*

|  |
| --- |
| **Razlogi in ozadje za operacijo:**  Analiza stanja kaže, da zbiranje in sortiranje odpadkov v naši družbi na splošno še vedno razumemo kot strošek, čeprav je to v razvitejših gospodarstvih priložnost za zeleno krožno gospodarstvo. Ob tem je pomembno, vendar zanemarjeno dejstvo, da učinkovito ravnanje z odpadki in njihovo vključevanje v zeleno krožno gospodarstvo pomeni pomemben prispevek k blaženju podnebnih sprememb, prav zato želimo spodbuditi socialno inovativnost pri osveščanju ljudi (zainteresirane javnosti) na področju zbiranja in sortiranja odpadkov ter njihove reciklaže in s tem prispevati k prepoznavanju poslovnih priložnosti in prepoznavanju ekoloških učinkov tovrstnih aktivnosti kot konkretnih ukrepov za blaženje podnebnih sprememb in prilagajanje nanje  Z zbiranjem pločevink/plastenk z namenom njihovega recikliranja, to je prve stopnje krožnega gospodarstva, lahko začnemo že v vrtcih, in tako pri najmlajših zbujamo zavedanje o nujnosti učinkovite rabe virov. Skozi igro, zlasti pa z likovnim izražanjem, jim lahko na primeren način pojasnimo pojme o segrevanju ozračja (Zemlja je bolna, ima vročino), o podnebnih spremembah, ki so v največji meri posledica našega neprimernega ravnanja z viri, in kako lahko pripomoremo k blaženju podnebnih sprememb z zmanjševanjem količine odpadkov, z njihovo ponovno vračanje v krožno gospodarstvo ali pa z njihovo uporabo v nove namene. V višjih ravneh osnovnih šol podnebne spremembe obravnavamo v pisnih izdelkih, bodisi da gre za eseje ali projektne naloge o zmanjšani rabi, ponovni rabi, oziroma krožni rabi (reuse, reduce, recycle).  **Pripravljenost operacije za izvajanje in opis operacije:**  Za potrebe osveščanja najmlajših že obstaja poučna zgodbica Minka Pločevinka, ki je objavljena na spletni strani partnerja, ki bo skrbel za promocijo projekta. Zgodbica pa naj bi v času izvajanja projekta Novega rojstva ugledala luč sveta tudi v obliki igrice, ki jo bodo upodobili uporabniki zasavskega VDC-ja in pa eko pobarvanke za otroke. Projekt Novo rojstvo je v celoti pripravljen za takojšen pričetek izvajanja, njegove aktivnosti pa so zasnovane tako, da zagotavljajo trajnost projekta tudi v prihodnjih letih (npr. (ustvarjalni krožki, poučne predstave, promocija akcije, zbiranje plastenk/pločevink, okrogla miza, ponatis poučnih eko pobarvank,…).  S projektom Novo rojstvo (pločevink, plastenk in ostale odpadne embalaže) sledimo trem razpisanim vsebinskim področjem: varstvo okolja in ohranjanje narave, večja vključenost mladih, žensk in drugih ranljivih skupin ter ustvarjanje novih delovnih mest. Problem – izziv je spremeniti splošno mnenje, da je ukrepanje v zvezi s podnebnimi spremembami zgolj strošek, tako da z novo paradigmo informiramo, ozavestimo in izobrazimo, da je prilagajanje podnebnim spremembam izvrstna priložnost za prehod v z viri gospodarno, zeleno in konkurenčno nizkoogljično družbo, s čimer lahko zaključimo, da bodo ukrepi, ki jih bomo izvajali tekom operacije in tudi še po zaključku sofinanciranja (najmanj 5 let) posredno pozitivno vplivali na prilagajanje oz. blaženje podnebnih sprememb.  V samo operacijo bodo vključene različne ciljne skupine. Zasavske VIZ ter usposabljanje mentorjev, ki bodo poskrbeli za izdelke v okviru ustvarjalnih delavnic na temo uporabe in reciklaže pločevink/plastenk, informiranje o ekološkem učinku recikliranja pločevink/plastenk, informiranje o zmanjševanju izpustov toplogrednih plinov v povezavi z recikliranjem pločevink/plastenk. Izdelki bodo javnosti na voljo v avli VDC Zagorje.  **Faze operacije:**   * 1. Faza – predvidena realizacija do 31.12.2017:   - Seznanitev javnosti z vsebino operacije (Tridea d.o.o.)  - Priprava spletne in facebook strani o projektu, urejanje strani in predstavitve v medijih (Tandem Zagorje)  - Delavnice v zasavskem VDC za usposabljanje uporabnikov za igranje poučne igrice o Minki Pločevinki (Zasavski VDC).  - priprava in izdaja eko publikacije v obliki lahkega branja (Zasavski VDC, Tandem Zagorje)  - Izdaja eko pobarvanke Minka Pločevinka (Tandem Zagorje)  - promocija projekta v medijih (Tridea d.o.o.)   * 1. Faza- predvidena realizacija do 31.10.2018:   - Upodobitev poučne igrice Minka Pločevinka – trajnostno (Zasavski VDC)  - Podpora mentorjev in Izdelava navodil za delo ustvarjalnih krožkov s tovrstno vsebino (Tandem Zagorje)  - Likovni in literarni natečaji za izdelavo posterjev, kako reciklaža določenih količin pločevink oziroma zbiranje in sortiranje odpadkov s pristopom zmanjšaj, ponovno uporabi, daj v krožno rabo (reuse, reduce, recycle) vpliva na blaženje podnebnih sprememb (Tandem Zagorje)  - zbiranje pločevink in plastenk na lokaciji zasavskega VDC –ja - trajnostno (Zasavski VDC)  - medgeneracijski pogovor – okrogla miza (Tandem Zagorje, Tridea d.o.o., VDC Zagorje)  - promocija projekta v medijih – trajnostno (Tridea d.o.o.)  - Zaključna prireditev z razstavo (Zasavski VDC)  **Trajnost operacije:**  Trajnost operacije se bo zagotovila z izdelanim materialom, s katerim se bo osveščalo o ločenem zbiranju odpadkov in recikliranju odpadne embalaže. V ta namen se bo v sklopu operacije izdelala eko publikacija in eko pobarvanka s poučno vsebino. Kot trajnost operacije je moč navesti tudi izvedbo poučne predstave Minka Pločevinka, ki se bo izvajala ne le v času izvedbe operacije, ampak tudi v času trajnosti, prav tako pa je igranje te predstave planirano za daljše časovno obdobje. Prav tako trajnost same operacije predstavljajo sama navodila za delo ustvarjalnih krožkov, s katerimi se ustvarja ustrezna priložnost in oblika za izražanje ustvarjalnosti in inovativnosti mladih. Trajnost operacije bo zagotovljena tudi z zbiralnimi akcijami/zbiranje odpadnih pločevink ali plastenk tako v času izvedbe kot v času trajnosti. Plan je zbrati cca. 800 kg pločevink (plastenk na leto v prihodnjih 5. letih z namenom očistiti okolje nepotrebnih odpadkov. Z navedeno operacijo želimo pripraviti Implementiran ter spremenjen oz. prilagojen koncept izobraževanja mladih ter s tem bolj ozaveščeno ciljno javnost s poudarkom na zmanjševanju porabe embalaže – manj odpadkov. Za zagotavljanje trajnosti operacije so k vlogi tudi predložene Izjave o zagotavljanju trajnosti operacije, ki so jo podpisali tudi vsi partnerji.  **Rezultati operacije:**  Rezultati operacije, ki jih bomo dosegli skozi proces izvajanja operacije Novo rojstvo,  so p**rvenstveno   bolj ozaveščena ciljna javnost,** saj skozi implementiran ter spremenjen oz. prilagojen koncept izobraževanja mladih poudarjamo zmanjševanje porabe embalaže. Ta rezultat je tudi najbolj trajno naravnan, predvsem pa obsega široko vključenost široko lokalne javnosti. Prav tako lahko kot rezultat štejemo **eko publikacijo v obliki lahkega branja** kot prvo tovrstno v Sloveniji in pa **eko pobarvanko s poučno vsebino** za najmlajše, ki bosta izšli v 1000 izvodih. Pomemben rezultat operacije bo **novo ustvarjeno delovno mesto**, ki bo skrbelo za nadaljnji razvoj izvajanje operacije ter tudi nadgradnjo le-te in ter **usposobljena ekipa za izvajanje predstave Minka  Pločevinka**, v katere izvajanje bodo vključene osebe iz ranljivih skupin, predvsem oseb s posebnimi potrebami. Izdelki, ki bodo nastali v ustvarjalnih krožkih, kjer bodo svojo ustvarjalnost in kreativnost lahko izražali mladi in pa uporabniki Varstveno delovnega centra, bodo na ogled širši javnosti v prostorih VDC Zagorje in pa v avli kulturnega centra, kjer se bo odvijala zaključna prireditev. Kot izjemno pomemben rezultat pa bo **dosežena zbrana količina pločevink/plastenk** (cilj je zbrati kar 800 kg pločevink/plastenk na leto v naslednjih 5 letih) z namenom očistiti okolje nepotrebnih odpadkov.  **VLOGA posameznih partnerjev**   * 1. **Nosilec - Tandem Zagorje**   Nosilec oz. vlagatelj v sami operaciji bo opravljal glavnino vseh aktivnosti, kot navedeno spodaj:   * Ustvarjanje novega delovnega mesta – strokovni sodelavec - zaposlitev za 5 mesecev (faza 1) * Nabava novih osnovnih sredstev – povečan obseg dela * Vodenje in koordinacija projekta (organizacija skupine za usklajevanje in nadzor aktivnosti, aktivnosti v zvezi s pripravo Idejnih projektov ter pomoč mentorjem, aktivnosti v zvezi z zbiranjem in recikliranjem pločevink in plastenk, spremljanje realizacije programa, sestavljanje poročil, spremljanje komunikacij in stiki z javnostmi) * Spremljanje komunikacij in stiki z javnostmi (spremljanje in organiziranje promocijskega dogajanja, aktivnosti na posameznih šolah – svetovanje pri urejanju spletnih strani in fb strani, dopisovanje na občinske spletne strani in v občinska glasila, aktivnosti s strani splošne javnosti, odziv na socialnih omrežjih …) * vmesne analize dogajanja s predlogi za morebitno korekcijo aktivnosti, pregledale se bodo prihodnje aktivnosti in potrdil podrobni načrt za naslednji mesec in okvirni za naslednja dva meseca. * poročilo o opravljenem delu z zahtevki za plačilo (faza 1) * Priprava spletne in Facebook strani in o projektu, urejanje strani * Organizacija in udeležba na novinarskih konferencah * Objave v medijih (vsebina) * Izdaja eko publikacije v obliki lahkega branja prilagojene ljudem s posebnimi potrebami in otrokom (priprava in izvedba) * Promocija akcije (distribucija promocijskega gradiva,…) * Okrogla miza – medgeneracijski pogovor: Kako do družbe brez odpadkov * Eko pobarvanka Minka Pločevinka (izvedba) * Priprava navodil in spremljanje dela krožkov * Spremljanje aktivnosti v vrtcih * Spremljanje aktivnosti v osnovnih šolah * Spremljanje in objava likovnih in pisnih del vseh sodelujočih * Akcija zbiranja pločevink in plastenk * Zaključni dogodek (priprava in sodelovanje)   1. **Partner 1 – Varstveno delovni center Zagorje ob Savi**   Vloga partnerja 1 v sami operaciji je razvidna iz spodaj navedenih aktivnosti, ki jih bo v okviru operacije izvajal:   * Spremljanje komunikacij in stiki z javnostmi (spremljanje in organiziranje promocijskega dogajanja, aktivnosti na posameznih šolah – svetovanje pri urejanju spletnih strani in fb strani, dopisovanje na občinske spletne strani in v občinska glasila, aktivnosti s strani splošne javnosti, odziv na socialnih omrežjih …) * vmesne analize dogajanja s predlogi za morebitno korekcijo aktivnosti, pregledale se bodo prihodnje aktivnosti in potrdil podrobni načrt za naslednji mesec in okvirni za naslednja dva meseca. * poročilo o opravljenem delu z zahtevki za plačilo (faza 1) * Organizacija in udeležba na novinarskih konferencah (udeležba in vsebinska pomoč pri pripravi) * Objave v medijih (vsebina) * Izdaja eko publikacije v obliki lahkega branja prilagojene ljudem s posebnimi potrebami in otrokom (vsebinsko sodelovanje) * Promocija akcije na dogodkih kot je 6. zasavski tek in hoja za upanje 1.10. 2017 (distribucija promocijskega gradiva) * Igrica o Minki Pločevinki (priprava scenarija) * Vključevanje uporabnikov VDC v ustvarjalne delavnice * Igranje poučne predstave za otroke o Minki Pločevinki * Akcija zbiranja pločevink in plastenk * Zaključni dogodek (priprava in sodelovanje)   1. **Partner 2 – Tridea, storitve in marketing, d.o.o.:**   Navedeni partner bo v sami operaciji opravljal naslednje naloge:   * Spremljanje komunikacij in stiki z javnostmi (spremljanje in organiziranje promocijskega dogajanja, aktivnosti na posameznih šolah – svetovanje pri urejanju spletnih strani in fb strani, dopisovanje na občinske spletne strani in v občinska glasila, aktivnosti s strani splošne javnosti, odziv na socialnih omrežjih …) * poročilo o opravljenem delu z zahtevki za plačilo (faza 1) * Organizacija in udeležba na novinarskih konferencah (udeležba in vsebinska pomoč pri pripravi) * Objave v medijih (vsebina in izvedba) * Zaključni dogodek (priprava in sodelovanje)   Sama operacija ima tudi sinergijski učinek s projekti LEADER iz prejšnjega programskega obdobja 2007-2013:   1. Pridelujemo hrano na zdrav način tudi v Zasavju (nosilec: Združenje ekoloških kmetov Zdravo življenje – sekcija za Zasavje)   Naša operacija ima sinergijo z navedenim projektom iz prejšnjega finančnega obdobja. Navedeni projekt poudarja pomembnost zdravega načina življenja, poudarja povečano informiranost potrošnikov o zdravi prehrani ter ohranjanju narave skozi ekološko pridelavo hrane .Prav tako naša operacija preko uvajanja koncepta krožnega gospodarstva in preko spremljajočih aktivnosti na temo reciklaže odpadne embalaže in pomembnosti ponovne uporabe le-te (use-reuse) povečuje informiranost potrošnikov o pomenu krožnega gospodarstva, kar vsekakor vpliva na zdrav način življenja in zdravo okolje. Gre za povezanost med vsebinskimi sklopi, ki vplivajo na varovanje narave in ohranjanje zdravega načina življenja.   1. Ovce in njihove zgodbe (nosilec: Občinska zveza prijateljev mladine Hrastnik)   Navedeni projekt iz prejšnjega programskega obdobja je skozi različne delavnice in predstavitve spodbujal mlade k ustvarjalnosti, prav tako pa omogočal ohranitev ter nadaljevanje dediščine ter povezovanje preteklosti in sedanjosti. Tudi naša operacija bo preko raznih aktivnosti (igra, okrogla miza …) omogočala oz. spodbujala tako mlade, kot tudi starejšo generacijo k ustvarjalnemu razmišljanju glede ponovne uporabe odpadkov oz. embalaže (ničesar se ne zavrže), in s tem posledično k zmanjševanju količine odpadkov in varovanju narave ter okolja. Z izvedeno okroglo mizo, v katero bomo kot goste vključili starejše, bomo omogočili prenos znanja od starejših na mlajše ter na ta način povezovanje preteklosti in sedanjosti. |

**4.3 Ciljne skupine:**

*Vpišite katere ciljne skupine boste vključili v projekt, kako ter ocenjeno število.*

|  |
| --- |
| Projekt bo zagotavljal usklajeno in optimalno učinkovito zastavljeno izvajanje dejavnosti na področju informiranja, ozaveščanja, promocije in sodelovanja javnosti, saj bo skupina za usklajevanje in nadzor aktivnosti v mesečnem ritmu in s tedenskimi posegi spremljala komunikacije in stike z javnostmi, organizirala promocijska dogajanja (tisk, dogodki, drugo pojavljanje v medijih), spodbujala aktivnosti na posameznih šolah in vrtcih – svetovanje pri urejanju spletnih strani in fb strani, spodbujala dopisovanje na občinske spletne strani in v občinska glasila, spremljala odzive s strani splošne javnosti, odzivala se bo in spodbujala aktivnosti na družabnih omrežjih.  V samo operacijo bodo vključene različne ciljne skupine: mladi v vrtcih, osnovnih in srednjih šolah, vzgojitelji in učitelji, starši ter širša javnost.  V projekt Novo rojstvo bomo vključili tudi različne ranljive skupine.   1. *Mladi (od 15-29 let)*   *Mlade* želimo vključili v različne dejavnosti v sklopu ustvarjalnih likovnih in literarnih krožkov, ki so se izkazali kot ustrezna priložnost in oblika za izražanje ustvarjalnosti in inventivnosti mladih ter v izobraževalni del v okviru medgeneracijskega pogovora – okrogle mize.  Ocenjeno število: 100 osnovnošolcev in srednješolcev   1. *Starejši (nad 65 let)*   *Starejši ljudje* imajo veliko izkušenj in znanj in prav je, da svoja znanja prenašajo na mlajše generacije. V projektu Novo rojstvo bomo starejšim omogočili aktivno vključenost v obliki medgeneracijskega pogovora na temo Kako do družbe brez odpadkov z izmenjavo mnenj (kakšna je bila uporaba embalaže v preteklosti, kakšna embalaža se je uporabljala, za katere izdelke, zakaj je bila primernejša povratna embalaža,….) Njihova vključenost se bo kazala tudi v vlogi ciljne javnosti, kateri je namenjena poučna predstava.  Ocenjeno število: 15-20 starejših   1. *Ljudje z omejitvami, z omejeno delazmožnostjo*   Izjemno pomembna skupina, ki bo vključena v projekt Novo rojstvo so uporabniki zasavskega Varstveno delovnega centra, ki bodo vključeni v različnih vlogah:   * kot ciljna skupina, ki jo je o pomembnosti recikliranja potrebno na njim razumljiv način ozavestiti in * kot ambasadorji akcije, ki bodo svoje znanje skozi poučno predstavo in pripravo eko publikacije lahkega branja podajali najmlajšim v vrtcih in v osnovnih šolah. * Pomembno vlogo pa bodo odigrali tudi pri neposrednem zbiranju pločevink in plastenk v vseh treh zasavskih občinah.   Ocenjeno število: V projekt bo vključenih 100 uporabnikov zasavskega Varstveno delovnega centra. |

**4.4 Aktivnosti:**

*Vpišite glavne aktivnosti. Glavne aktivnosti lahko razdelite v posamezne faze (največ dve). Jasno opredelite aktivnosti, ki se bodo v konkretni operaciji izvedle in v povezavi s katerimi bodo nastali stroški. V primeru, da gre za dve, za katero boste vlagali tudi ločene zahtevke, posamezne faze natančno vsebinsko in časovno razmejite. (primer: nakup 10 tabel, izvedba 5 delavnic, 8 seminarjev, izdelava 1.500 kosov brošur, ureditev 20 m2 prostora …). Opredelite tudi katere aktivnosti bo izvedel vlagatelj in katere partner oz. partnerji v projektu. Opredelite kako so razdeljene naloge med partnerji.*

Zaradi večje preglednosti in razumljivosti aktivnosti projekta po posameznih fazah in zadolžitvah med partnerji smo aktivnosti navedli v obliki tabele.

Kot prva aktivnost v okviru same operacije je predvidena javna predstavitev same operacije, ki jo bo izvedel partner v operaciji, Tridea d.o.o. Predstavitev operacije bo potekala v začetku same izvedbe operacije (predvidoma v mesecu avgustu 2017), in sicer v prostorih Varstveno-delovnega centra v Zagorju. Predstavitev bo namenjena širši javnosti, predvsem pa vsem lokalnim akterjem, ki jih obravnavana tematika operacije še posebno zanima in so bila vanjo kakorkoli (posredno/neposredno) že vključeni. Sama javna predstavitev ni povezana z stroški, ki bi jih uveljavljali za sofinanciranje.

|  |  |  |  |  |
| --- | --- | --- | --- | --- |
| GLAVNE AKTIVNOSTI PROJEKTA Novo rojstvo | | | | |
| **Zap. št.** | **Naziv aktivnosti** | **Opis izvedbe aktivnosti in predstavitev metod dela** | **Kazalniki učinka in rezultata** | **Odgovorni nosilec in/ali sodelujoči** |
| **FAZA 1: *Dejavnosti vodenje in koordinacija projekta ter obveščanje in informiranje javnosti o projektu – DO 31.12.2017*** | | | | |
| 1.1. | **Ustvarjanje novega delovnega mesta – strokovni sodelavec** | Zaposlena oseba bo skrbela za vodenje in koordinacijo projekta ter obveščanje in informiranje javnosti, vzdrževanje spletne strani in socialnih omrežij, izvajala in nadzorovala bo različne aktivnosti, sklicala novinarsko konferenco, v sodelovanju s partnerji bo pripravljala gradiva za objave za medije. Vodila bo komunikacijo za pripravo eko publikacije, eko pobarvanke ter navodil za ustvarjalne krožke. Zadolžena bo za spremljanje aktivnosti v vrtcih in šolah,… Ustvarjeno delovno mesto, za katerega je zahtevana VII. stopnja izobrazbe, se bo zagotavljalo vsaj še 3 leta po izplačilu zadnjega zahtevka.  Vsled napisanega, bo nosilec pridobil tudi 2 novi osnovni sredstvi – prenosni računalnik (eden bo namenjen novo zaposleni osebi, drugi bo potreben zaradi povečanega obsega dela) | -Zaposlitev za 5 mesecev  - nabava novih osnovnih sredstev | Tandem Zagorje |
| 1.2. | **Vodenje in koordinacija projekta** | 1. Organizacija skupine za usklajevanje in nadzor aktivnosti.  2. Člani skupine bodo vodili naslednje dejavnosti: A) aktivnosti v zvezi s pripravo Idejnih projektov ter pomoč mentorjem, B) aktivnosti v zvezi z zbiranjem in recikliranjem pločevink in plastenk, C) spremljanje realizacije programa, sestavljanje poročil, D) spremljanje komunikacij in stiki z javnostmi,  3. Spremljanje komunikacij in stiki z javnostmi: spremljanje in organiziranje promocijskega dogajanja (tisk, dogodki, novinarske konference, drugo pojavljanje v medijih), aktivnosti na posameznih šolah – svetovanje pri urejanju spletnih strani in fb strani, dopisovanje na občinske spletne strani in v občinska glasila, aktivnosti s strani splošne javnosti, odziv na socialnih omrežjih …  4. Skupina se bo sestajala 1x mesečno. Na sestanku bodo podana poročila po sklopih, na podlagi katerih bodo narejene vmesne analize dogajanja s predlogi za morebitno korekcijo aktivnosti, pregledale se bodo prihodnje aktivnosti in potrdil podrobni načrt za naslednji mesec in okvirni za naslednja dva meseca.  5. Člani skupine za izvajanje in nadzor aktivnosti projekta bodo udeležencem v projektu, mentorjem in širši javnosti na voljo preko elektronske pošte ter po telefonu v dogovorjenem času (vsak delavnik) in bodo skrbeli za sprotno odgovarjanje na vprašanja zainteresiranih v projektu in za njega. | - 6 mesečnih sestankov projektnih partnerjev – skupine za usklajevanje in nadzor aktivnosti  - vključeni VIZ: (4 zasavski vrtci, 8 OŠ in 3 SŠ)  - 100 uporabnikov VDC  - ambasadorji akcije: 10 uporabnikov VDC  - Zahtevek za predplačilo  - poročilo o opravljenem delu z zahtevki za plačilo (faza 1) | Tandem Zagorje, Tridea d.o.o. in VDC Zagorje |
| 1.3. | **Priprava spletne in Facebook strani in o projektu, urejanje strani** | Skrb za ažurno obveščanje vse zainteresirane javnosti z objavami na spletni strani in socialnih omrežjih (FB profil projekta …) | - 1 spletna stran o projektu  - 1 Facebook stran projekta | Tandem Zagorje |
| 1.4. | **Organizacija in udeležba na novinarskih konferencah** | - redna udeležba novinarskih konferenc v lastni organizaciji ali organizaciji zunanjih izvajalcev. Na udeležbo se bodo kakovostno pripravile.  - sklicana bo ena novinarska konferenca v oktobru 2017. Na novinarski konferenci se bodo predstavile predvidene dejavnosti, ki bodo potekale znotraj projekta. Za različne starostne skupine so načrtovane različne dejavnosti. | - organizacija 1 novinarske konference | Tandem Zagorje, VDC Zagorje |
| 1.5. | **Objave v medijih** | - Objave člankov v tiskanih medijih (mesečnik Bogastvo zdravja)  - Objave na radijskih postajah  - Objave na spletnih portalih (mesečne objave na [www.bogastvozdravja.si](http://www.bogastvozdravja.si/), www.zon.si, [www.zasavc.net](http://www.zasavc.net)), spletna stran VDC  - Objave na TV (ETV, Zasavska TV)  - Redne mesečne objave novic o projektu na občinskih spletnih straneh in v občinski tiskanih glasilih.  V vseh sporočilih bodo obvestila o prispevku aktivnosti in vključenost ranljivih skupin in sprejemanje drugačnosti.  Predstavljene bodo možnosti krožnega gospodarjenja z viri (recikliranje pločevink/ plastenk) | - Objave v mesečniku Bogastvo zdravja: 5 objav (enostranski članki)  - objava na spletni strani [www.bogastvozdravja.si](http://www.bogastvozdravja.si/) : mesečne objave s kratkimi poročili (400 znakov) o tem, kaj se z akcijo dogaja.  - objave na radijskih postajah (2 objavi)  - 1 objava, vsebinska predstavitev akcije na ETV | Za vsebino poskrbita Tandem Zagorje in Zasavski VDC, za izvedbo poskrbi medijski partner Tridea d.o.o. |
| 1.6. | **Promocija akcije na dogodkih kot je 6. zasavski tek in hoja za upanje 1.10. 2017** | - Razdeljevanje eko publikacije v obliki lahkega branja na kateri bo predstavljen proces recikliranja pločevink oz. plastenk – Novo rojstvo izdelka za staro embalažo.  - na stojnici bomo predstavljali akcijo, na voljo bomo za odgovarjanje na vprašanja, nagovarjali bomo splošno javnost… Na stojnici bomo prisotni cel čas trajanja dogodka. | - deljenje gradiva: 1000 eko publikacij | Priprava gradiva Tandem Zagorje in Zasavski VDC  distribucija gradiva VDC Zagorje |
| 1.7. | **Igrica o Minki Pločevinki** | * Priprava scenarija za upodobitev poučne igrice Minka Pločevinka * s pomočjo mentorjev v VDC naučiti njihove uporabnike za izvedbo predstave Minka Pločevinka, ki jo bodo v izobraževalne namene igrali otrokom v vrtcih in nižjih razredih OŠ ter domovih za starejše | * pripravljen scenarij v obliki lahkega branja in naučena igrica | VDC Zagorje |
| 1.8. | **Okrogla miza – medgeneracijski pogovor: Kako do družbe brez odpadkov** | * Pogovor s strokovnjakom na temo pomembnosti zmanjševanja porabe embalaže oz. kako do družbe brez odpadkov…. * Medgeneracijski pogovor z izmenjavo mnenj (kakšna je bila uporaba embalaže v preteklosti, kakšna embalaža se je uporabljala, za katere izdelke, zakaj je bila primernejša povratna embalaža,….) | * 1 okrogla miza v SŠ | Tandem Zagorje |
| 1.9. | **Izdaja eko publikacije v obliki lahkega branja prilagojene ljudem s posebnimi potrebami in otrokom.** | Pripraviti izdajo eko publikacije na temo pomembnosti ločenega zbiranja pločevink in plastenk prilagojeno ljudem s posebnimi potrebami in razumljivo otrokom s poudarkom na krožno gospodarstvo | * 1000 izvodov | Tandem Zagorje |
| 1.10. | **Eko pobarvanka Minka Pločevinka** | Izdaja eko pobarvanke Minka Pločevinka | * 1000 izvodov | Tandem Zagorje |
| 1.11. | **Promocijski plakat za obveščanje javnosti** | Priprava in tisk plakatov za obveščanje sodelujočih in širše javnosti o operaciji Novo rojstvo | * 200 izvodov | Tandem Zagorje |
| **FAZA 2*: Promocija akcije med najmlajšimi v vrtcih in OŠ ter trajnostno zbiranje odpadne embalaže*– DO 31.10.2018** | | | | |
| 2.1. | **Ustvarjanje novega delovnega mesta – strokovni sodelavec** | Zaposlena oseba bo skrbela za vodenje in koordinacijo projekta ter obveščanje in informiranje javnosti, vzdrževanje spletne strani in socialnih omrežij, izvajala in nadzorovala bo različne aktivnosti, sklicala novinarsko konferenco, v sodelovanju s partnerji bo pripravljala gradiva za objave za medije. Vodila bo komunikacijo za pripravo eko publikacije, eko pobarvanke ter navodil za ustvarjalne krožke. Zadolžena bo za spremljanje aktivnosti v vrtcih in šolah,… Ustvarjeno delovno mesto, za katerega je zahtevana VII. stopnja izobrazbe, se bo zagotavljalo vsaj še 3 leta po izplačilu zadnjega zahtevka, glede na to, da je operacija dolgoročno zasnovana, pa je želja, da se le-to zagotavlja še tudi po končanju trajnosti operacije. | -Zaposlitev za 10 mesecev  - novo delovno mesto bo glede na trajnost aktivnosti zagotovljeno še 3 leta po izplačilu zadnjega zahtevka | Tandem Zagorje |
| 2.2. | **Vodenje in koordinacija projekta** | 1. Spremljanje poteka aktivnosti v zvezi s pripravo Idejnih projektov ter pomoč mentorjem, zbiranjem in recikliranjem pločevink in plastenk, A) spremljanje realizacije programa, sestavljanje poročil, B) spremljanje komunikacij in stiki z javnostmi,  2. Spremljanje komunikacij in stiki z javnostmi: spremljanje in organiziranje promocijskega dogajanja (tisk, dogodki, novinarske konference, drugo pojavljanje v medijih), aktivnosti na posameznih šolah – svetovanje pri urejanju spletnih strani in fb strani, dopisovanje na občinske spletne strani in v občinska glasila, aktivnosti s strani splošne javnosti, odziv na socialnih omrežjih …  3. Skupina se bo sestajala 1x mesečno. Na sestanku bodo podana poročila po sklopih, na podlagi katerih bodo narejene vmesne analize dogajanja s predlogi za morebitno korekcijo aktivnosti, pregledale se bodo prihodnje aktivnosti in potrdil podrobni načrt za naslednji mesec in okvirni za naslednja dva meseca.  4. Člani skupine za izvajanje in nadzor aktivnosti projekta bodo udeležencem v projektu, mentorjem in širši javnosti na voljo preko elektronske pošte ter po telefonu v dogovorjenem času (vsak delavnik) in bodo skrbeli za sprotno odgovarjanje na vprašanja zainteresiranih v projektu in za njega. | - 8 mesečnih sestankov projektnih partnerjev – skupine za usklajevanje in nadzor aktivnosti  - vključeni VIZ: (4 zasavski vrtci, 8 OŠ in 3 SŠ)  - 100 uporabnikov VDC  - ambasadorji akcije: 10 uporabnikov VDC  - Zahtevek za predplačilo  - poročilo o opravljenem delu z zahtevki za plačilo (faza 2) | Tandem Zagorje, Tridea d.o.o. in VDC Zagorje |
| 2.3. | **Objave v medijih** | - Objave člankov v tiskanih medijih (mesečnik Bogastvo zdravja)  - Objave na radijskih postajah  - Objave na spletnih portalih (mesečne objave na [www.bogastvozdravja.si](http://www.bogastvozdravja.si/),...)  - Redne mesečne objave novic o projektu na občinskih spletnih straneh in v občinski tiskanih glasilih. | - Objave v mesečniku Bogastvo zdravja: 8 objav (enostranski članki)  - objava na spletni strani [www.bogastvozdravja.si](http://www.bogastvozdravja.si/) : mesečne objave s kratkimi poročili (400 znakov) o tem, kaj se z akcijo dogaja. | Za vsebino poskrbita Tandem Zagorje in Zasavski VDC,  za izvedbo poskrbi medijski partner Tridea d.o.o. |
| 2.4. | **Priprava navodil in spremljanje dela krožkov** | Priprava navodil za mentorje in tedensko spremljanje dela krožkov, svetovanje in pomoč pri likovnem in literarnem ustvarjanju. | Objava navodil na spletnih straneh in FB profilu, spremljanje in objavljanje prejetih risbic, plakatov, literarnih del… | Tandem Zagorje |
| 2.5. | **Spremljanje aktivnosti v vrtcih** | V vrtcih bo poudarek na likovnem ustvarjanju. Otroci naj narišejo risbico Minke Pločevinke, izdelujejo skulpture iz odpadnih pločevink… | 10 izdelkov s strani vrtcev | Tandem Zagorje |
| 2.6. | **Spremljanje aktivnosti v osnovnih šolah** | V 1. triadi je poudarek na likovnem ustvarjanju. Pričakujemo risbice in skulpture, spodbujamo tudi delo v skupinah. V višjih razredih poleg likovnega ustvarjanja želimo spodbuditi tudi pisno ustvarjanje. Literarna dela na temo recikliranja in ohranjanja okolja, krožnega gospodarjenja, zelenega gospodarstva, obnovljivih virov, podnebnih sprememb in prilagajanja nanje, (v skladu z učnim načrtom) in eseji na obravnavano problematiko. | 15 del s strani osnovnih šol | Tandem Zagorje |
| 2.7. | **Ustvarjanje likovnih in pisnih del vseh sodelujočih** | Izmed vseh posredovanih izdelkov bomo izbrali tiste, ki najbolje zajamejo duh projekta in jih razstavili v VDC Zagorje. | - najboljša likovna dela bodo razstavljena v VDC Zagorje | Tandem Zagorje, VDC Zagorje |
| 2.8. | **Vključevanje uporabnikov VDC v ustvarjalne delavnice** | Trajnostno izvajanje ustvarjalnih eko delavnic za uporabnike VDC  - delavnice za ustvarjanje likovnih del na aktualno eko tematiko  - spodbujanje ustvarjalnosti in razvoja njihovega umetniškega potenciala | Likovna dela bodo razstavljena v VDC Zagorje | VDC Zagorje |
| 2.9. | **Igranje poučna predstave za otroke o Minki Pločevinki** | Trajnostne upodobitve predstave Minka Pločevinka, ki jo bodo v izobraževalne namene igrali otrokom v vrtcih in nižjih razredov OŠ v Zasavskih vrtcih in osnovnih šolah ter domovih za starejše v vseh treh zasavskih občinah. | Izvedba 10 predstav | VDC Zagorje |
| 2.10. | **Akcija zbiranja pločevink in plastenk** | Trajnostno zbiranje pločevink in plastenk na lokaciji VDC  zbrati 800 kg pločevink/plastenk na leto v prihodnjih 5. letih. Skozi vse aktivnosti bo prisotno vrednotenje učinkov zbiranja pločevink in plastenk za ponovno uporabo gradiva, iz katerega so narejene, na zmanjševanje izpustov toplogrednih plinov, torej na blaženje podnebnih sprememb. | Cilj je zbrati 800 kg pločevink ali/in plastenk na leto | VDC Zagorje, Tandem Zagorje |
| 2.11. | **Zaključni dogodek** | * Predstavitev rezultatov projekta in učinkov ter predstavitev trajnosti projekta v naslednjih 5.letih * Predstava Minka Pločevinka v izvedbi VDC Zagorje * Evalvacija vključenosti uporabnikov VDC v projektu * Predstavitev izkušenj uporabnikov pri integracijski zaposlitvi, ambasadorstvu, igranju, učenju ,… * Razširjanje socialne mreže in vključenosti uporabnikov VDC * Razstava najboljših del v avli KC DD Zagorje * Zahvala vsem sodelujočim | - 1 zaključni dogodek  - razstava najboljših del (KC DD Zagorje) | Tandem Zagorje, VDC Zagorje, Tridea d.o.o. |
|  |  |  |  |  |